Document ID: /roh_data/filtered/fineweb-2-filterrobots_roh.jsonl.gz/66229

Explosiun en il center da Bangkok
- Glindesdi, 17.8.2015, 15:21, actualisà a las 15:36
En il center da la chapitala tailandaisa Bangkok hai da ina greva explosiun. Tenor la polizia èn almain 15 persunas mortas ed 80 blessadas. Ella quinta ch’igl è stà ina attatga da bumba.
Sco quai ch’ins vesia sin las cameras da surveglianza, haja quai dà il glindesdi ina gronda explosiun sin in cruschada bain frequentada, uschia la polizia. Lasuenter sajan ils peduns currids en tuttas direcziuns davent.
Evacuà centers da cumpra
Ils centers da cumpra en la vischinanza sajan vegnids evacuads ed ins haja tschertga ulteriuras bumbas. Tenor perditgas ha quai era dà plirs blessads. I sa tracta d’ina gronda cruschada en il cirquit da Ratchaprasong. En in chantun da la cruschada sa chatta il reliquiari dad Erivan che blers turists visitan.
RR novitads 16:00